Ο **Σλάβεν Ρίματς** (γεννήθηκε στις 19 Δεκεμβρίου 1974) είναι Κροάτης επαγγελματίας προπονητής καλαθοσφαίρισης και πρώην παίκτης, ο οποίος είναι βοηθός προπονητή της Μπάγερν Μονάχου.

Η μητέρα του Ρούζιτσα Μέγκλαϊ-Ρίματς, ο αδελφός του, Ντάβορ και η θεία του, Κορνέλια Μέγκλαϊ ήταν όλοι επαγγελματίες καλαθοσφαιριστές.

Ενεργός δράση
-------------

Ο Ρίματς ηγήθηκε της Ευρωλίγκας της περιόδου 1996-97 στις ελεύθερες βολές με ποσοστό 93,1%. Αποσύρθηκε από το επαγγελματικό μπάσκετ τον Μάιο του 2012, ως μέλος του γαλλικού συλλόγου ΕΜ Πω-Ορτέζ .

Εθνική ομάδα
------------

Ο Ρίματς ήταν μέλος της εθνικής ομάδας καλαθοσφαίρισης της Κροατίας στους Θερινούς Ολυμπιακούς Αγώνες του 1996 και στο Ευρωπαϊκό Πρωτάθλημα του 1997 .

Προπονητής
----------

### Τσιμπόνα (2013–2015)

Στις 14 Νοεμβρίου 2013, μετά την αποχώρηση του Νέβεν Σπάχια, ο Ρίματς διορίστηκε επικεφαλής προπονητής της Τσιμπόνα.  Οδήγησε τον σύλλογο στην κατάκτηση του Αδριατικού Πρωταθλήματος της χρονιάς 2013-14, παρά τα τεράστια οικονομικά προβλήματα που αντιμετώπιζε ο σύλλογος εκείνη την περίοδο.  Ως Αδριατική Πρωταθλήτρια, η Τσιμπόνα κέρδισε απευθείας θέση στην επόμενη χρονιά της Ευρωλίγκας, αλλά ο σύλλογος αποχώρησε από αυτό για να σταθεροποιηθεί οικονομικά.  Τελικά, ο Ερυθρός Αστέρας, η τρίτη ομάδα του πρωταθλήματος, πήρε τη θέση της Τσιμπόνα στην Ευρωλίγκα.  Απολύθηκε από την Τσιμπόνα στις 6 Δεκεμβρίου 2015, μετά από μία σειρά κακών αποτελεσμάτων στο Αδριατικό Πρωτάθλημα. 

### Τσεντεβίτα (2017–2019)

Από το 2017 έως το 2018, ο Ρίματς εργάστηκε ως βοηθός προπονητή της Τσεντεβίτα στο προπονητικό επιτελείο του Γιούρι Ζντοβτς,  ενώ μεταξύ Ιουνίου και Οκτωβρίου 2018, υπηρέτησε ως επικεφαλής προπονητής της δεύτερης ομάδας της Τσεντεβίτα , η οποία έπαιζε στην κανονική περίοδος του Κροατικού Πρωταθλήματος.

Στις 25 Οκτωβρίου 2018, μετά την αποχώρηση του Σίτο Αλόνσο, ο οποίος ηγήθηκε της πρώτης ομάδας στο Αδριατικό Πρωτάθλημα και στο EuroCup, ο Ρίματς διορίστηκε διάδοχός του ως επικεφαλής προπονητής της Τσεντεβίτα.  Τον Ιούλιο του 2019, η Τσεντεβίτα συγχωνεύθηκε με τον σλοβενικό σύλλογο Πετρόλ Ολίμπια για να σχηματίσει ένα νέο σύλλογο με το όνομα Τσεντεβίτα Ολίμπια. 

### Τσεντεβίτα Ολίμπια (2019–2020)

Στις 8 Ιουλίου 2019, ο Ρίματς ορίστηκε ως ο πρώτος προπονητής της Τσεντεβίτα Ολίμπια στην ιστορία του συλλόγου.  Στις 27 Ιανουαρίου 2020, αντικαταστάθηκε από τον Γιούριτσα Γκόλεματς .

Τίτλοι
------

**Παίκτης**

* Πρωταθλητής Κροατίας : (με την Τσιμπόνα : 1991–92, 1992–93, 1993–94, 1994–95, 1995–96, 1996–97, 1997–98, 2003–04)
* Πρωταθλητής Τουρκίας : (με την Τόφας : 1998–99, 1999–2000)
* Κυπελλούχος Τουρκίας : (με την Τόφας: 1998–99, 1999–2000)

**Προπονητής**

* Πρωταθλητής Αδριατικής : (με τη Τσιμπόνα: 2013–14 )
* Κυπελλούχος Κροατίας : (με Τσεντεβίτα : 2018–19)

Παραπομπές
----------

1. ↑  «Osmerostruki prvak Hrvatske s Cibonom Slaven Rimac završio karijeru». *Index.hr* (στα Κροατικά). Ανακτήθηκε στις 2 Απριλίου 2014.
2. ↑  «Smjena u Ciboni: Neven Spahija odlazi, Slaven Rimac novi trener, Amerikanci ostaju». *Jutarnji list* (στα Κροατικά). Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 8 Οκτωβρίου 2014.
3. ↑  «CEDEVITA - CIBONA 59-72 Briljantni Šarić srušio Cedevitu i odveo Cibonu do prvog trofeja u regionalnoj ABA ligi!». *Jutarnji list* (στα Κροατικά). Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 8 Οκτωβρίου 2014.
4. ↑  «Zvezda direktno u Evroligi?». *b92.net* (στα Σερβικά). Ανακτήθηκε στις 8 Οκτωβρίου 2014.
5. ↑  «Cibona odustala, Zvezda u Evroligi!». *b92.net* (στα Σερβικά). Ανακτήθηκε στις 8 Οκτωβρίου 2014.
6. ↑  «Rimac više nije trener Cibone». *N1 HR* (στα Κροατικά). 6 Δεκεμβρίου 2015. Ανακτήθηκε στις 24 Απριλίου 2020. [*νεκρός σύνδεσμος*]
7. ↑  «Slaven Rimac pojačao stručni stožer Cedevite» (στα Κροατικά). KK Cedevita. 5 Ιουλίου 2017. Ανακτήθηκε στις 9 Ιουλίου 2017. [*νεκρός σύνδεσμος*]
8. ↑  «Rimac replaced Alonso at Cedevita bench». *aba-liga.com*. 25 Οκτωβρίου 2018.
9. ↑  «Pričakovano: Rimac novi trener Cedevite Olimpije, Edo Murić prva okrepitev». *24ur.com* (στα Σλοβενικά). 8 Ιουλίου 2019. Ανακτήθηκε στις 24 Απριλίου 2020.
10. ↑  «Slaven Rimac novi trener Cedevite Olimpije, prva okrepitev Edo Murić». *RTV Slovenija* (στα Σλοβενικά). 8 Ιουλίου 2019. Ανακτήθηκε στις 8 Ιουλίου 2019.
11. ↑  «Slaven Rimac nije više trener Cedevite Olimpije». *sportnet.rtl.hr* (στα Κροατικά). 27 Ιανουαρίου 2020. Αρχειοθετήθηκε από το πρωτότυπο στις 3 Δεκεμβρίου 2021. Ανακτήθηκε στις 27 Ιανουαρίου 2020.

Εξωτερικοί σύνδεσμοι
--------------------

* Επίσημη σελίδα KK Τσεντεβίτα Αρχειοθετήθηκε 2012-11-21 στο Wayback Machine.